wickkiey/tamil-wikipedia-chunked huggingface dataset:
# ராசன் பி. தேவ்

**ராசன் பி. தேவ்**(20 மே 1954 - 29, சூலை, 2009) கேரளா மாநிலத்தின் ஆலப்புழையில் 1951-ம் ஆண்டு பிறந்தார். கலைத்துறையில் ஈடுபாடு கொண்டு நாடக நடிகராக இருந்து 1980- திரையுலகில் நடிகராக அறிமுகமானார். மலையாள திரையுலகில் தனது நடிப்பாற்றலால் மிக முக்கிய வில்லன் கதாபாத்திரமாக வரத் தொடங்கினார். பல ஆண்டுகாலமாக திரைப்பட உலகில் தனக்கென தனியிடத்தை தக்கவைத்து வந்த ராசன் பி. தேவ், தமிழ், தெலுங்கு, மலையாளம், கன்னடம் என தென்னிந்திய மொழிகளில் 200-க்கும் மேற்பட்ட படங்களில் நடித்துள்ளார். இவர் சூரியன் திரைப்படம் மூலம் தமிழில் அறிமுகமானார். ஜென்டில்மேன், லவ் டுடே, பூமகள் ஊர்வலம், தாலி காத்த காளியம்மன், பெரிய இடத்து மாப்பிள்ளை உள்பட பல படங்களில் நடித்து, தமிழ் இரசிகர்களின் கவனத்தைப் பெற்றவர். சினிமாவில் பொதுவாக வில்லன்கள் முரட்டு ஆட்களாக இருப்பது வழக்கம். அந்த நிலையை மாற்றி, நகைச்சுவை மிகுந்த வில்லத்தனத்துடன் ரசிகர்களை வெகுவாக ஈர்த்தவர் ராசன் பி. தேவ்.  
ஜூப்லி தியேட்டர் என்ற சொந்த நாடகக் குழுவையும் பல ஆண்டு காலமாக நடத்தி வந்தவர். 'காட்டுக்குதிரை' என்ற நாடகம் தான் இவரது கலையுலக வாழ்க்கையில் மிக முக்கியமாக கருதப்படுகிறது. இவர் கடைசியாக நடித்த படம் சமீபத்தில் கேரளாவின் வெற்றி படமான 'என் பட்டணத்தில் பூதம்' என்ற படமாகும்.  
இவர் சூலை 29, 2009 அன்று காலை கொச்சியில் ஈரல் பாதிக்கப்பட்டு காலமானார்.
# காயத்திரி தேவி

**காயத்திரி தேவி** (*Gayatri Devi*, மே 23 1920 - ஜூலை 29 2009), ஜெய்ப்பூரின் இராசமாதா என்றும் "மகாராணி காயத்ரி தேவி" என்றும் அழைக்கப்பட்டவர். மேற்கு வங்காளம், கூச் பெகர் மாவட்டத்தின் தலைநகரான கூச் பெகர் என்ற ஊரில் இளவரசியாகப் பிறந்தார். ஜெய்ப்பூரின் மகாராசா இரண்டாம் சவைமான் சிங் என்பவரை மணந்ததன் மூலம், 1939 முதல் (அரசியலமைப்புச் சட்ட மாறுதல்கள் மூலம் அரச பதவிகள் ஒழிக்கப்பட்ட) 1971 வரை ஜெய்ப்பூரின் மூன்றாவது மகாராணியாகத் திகழ்ந்தார்.  
தன் இளவயதுகளில் அழகுப் பதுமையாகவும் அங்கீகாரம் பெற்றிருந்தார். சுவிட்சர்லாந்தில் உயர்கல்வி கற்றார். குதிரையேற்றத்தில் தேர்ச்சி பெற்றார். அதன்பிறகு இந்தியாவின் வெற்றிகரமான அரசியல்வாதியானார். தன்னுடைய தொண்ணூறாவது வயதில் ஜெய்ப்பூரில் இறந்தார்.
# காயத்திரி தேவி

## இளமைப் பருவம்

காயத்ரி தேவி, மேற்கு வங்காளம், கூச் பெஹர் மாவட்டத்தின் தலைநகரான கூச் பெஹர் என்கிற ஊரில் 1920 ஆம் ஆண்டு மே மாதம் 23-ஆம் நாள், மகாராஜா ஜித்தேந்திர நாராயணன் - மகாராணி இந்திரா தேவி தம்பதிகளின் இளவரசியாகப் பிறந்தார்.  
கோல்கத்தாவில் சாந்தினிகேதனிலும், சுவிட்சர்லாந்தில் லாஸேன் நகரிலும், அதனைத் தொடர்ந்து லண்டன் ஸ்கூல் ஆஃப் செக்ரட்டரிஸிலும் கல்விகற்றார். 1940-ஆம் ஆண்டு மே மாதம் 9-ஆம் நாள் ஜெய்ப்பூர் மகாராஜா இரண்டாம் சவாய் மான்சிங் என்பவருக்கு மூன்றாம் தாரமாக வாழ்க்கைப்பட்டார்.  
குதிரையேற்றம், அழகுக்கலை, பெண்கல்வி, கைவினைக் கலை போன்ற பல்வேறு துறைகளில் திறமையும் ஆர்வமும் கொண்டவராகத் திகழ்ந்தார். வோக் பத்திரிக்கை உலகின் மிக அழகிய பெண்கள் பத்துப் பேரில் இவரையும் ஒருவராகத் தேர்ந்தெடுத்திருந்தது குறிப்பிடத் தக்கது. ஜெய்ப்பூரில் பெண்களின் கல்விக்காக “காயத்ரி தேவி பப்ளிக் ஸ்கூல்” ஆரம்பித்து நடத்தி வந்தார். ஜெய்ப்பூரின் கைவினைக் கலையான நீலக் களிமண் குயவுத் தொழில் மேம்பாட்டுக்கு உதவி செய்தார்.
# காயத்திரி தேவி

## அரசியல்வாழ்க்கை

இந்தியா சுதந்திரம் அடைந்த பிறகு அரசாட்சிகள் முடிவுக்கு வந்து மக்களாட்சி மாண்புறத் தொடங்கியதும் இவர் ஒதுங்கிக் கொள்ளவில்லை. மக்களின் ஆதரவு பெற்ற நாடாளுமன்ற உறுப்பினராக 1962 தேர்தலில் ‘கின்னஸ் சாதனை’ ஓட்டுக்களுடன் தேர்ந்தெடுக்கப்பட்டார். அதே தொகுதியில் 1967 மற்றும் 1971 ஆண்டுகளிலும் தேர்ந்தெடுக்கப்பட்டார். ராஜாஜியின் சுதந்திராக்கட்சி ராஜஸ்தானில் காலூன்றி வளர இவர் ஒரு முக்கியக் காரணம். காங்கிரஸையும் இந்திராகாந்தியையும் எதிர்த்து அரசியல் நடத்தினார். நெருக்கடிநிலையை எதிர்த்த காரணத்துக்காகக் கைது செய்யப்பட்டார். இவர் மீது வரி ஏய்ப்பு மற்றும் அந்நியச் செலாவணி மோசடிக் குற்றங்கள் சாட்டப்பட்டு திகார் சிறையில் ஐந்து மாதம் அடைக்கப்பட்டார். அதன்பிறகு தீவிர அரசியலில் இருந்து ஓய்வு பெற்றார்.  
1976-ல் இவருடைய சுயசரிதை (A Princess Remember) வெளியிடப்பட்டது. ஃப்ராங்கோயிஸ் லெவி இயக்கிய Memoirs of a Hindu Princess என்கிற திரைப்படம் இவரை மையமாகக் கொண்டது.  
1999-ல் நாடாளுமன்றத் தேர்தலின் போது இவருடைய பிறந்த மண்ணான கூச் பெஹர் தொகுதியை இவருக்குத் தந்து வேட்பாளராக அறிவிக்க திரிணமுல் காங்கிரஸ் கட்சி தயாராக இருந்தது. இவர் அந்த வாய்ப்பினை மறுத்து விட்டார்.  
ஆனால் பொதுக் காரணங்களுக்காகப் போராடும் மன உறுதியை இழந்தாரில்லை. தன்னுடைய 89-ஆவது வயதில் (2008) ஜெய்ப்பூர் நகரில் அனுமதியற்ற ஆக்ரமிப்புகள் அதிகரித்து வருவதைக் கண்டித்து நடைபெற்ற போராட்டத்தில் பங்கேற்றிருக்கிறார்.
# காயத்திரி தேவி

## அரசக்குடும்ப உறவுகள்

பெற்றோர் வழியிலும் திருமண உறவின் மூலமாகவும், ராஜபுதனம், பரோடா, ஜோத்பூர், திரிபுரா, தென்னிந்தியாவின் பித்தாபுரம், இஸ்ராடா, பாரியா, லூனாவாடா முதலிய அரசக்குடும்பங்களுடன் இவருக்கு நேரடியாகவோ கிளை வழிகளிலோ குடும்ப உறவு இருந்தது.
# காயத்திரி தேவி

## மரணம்

இரைப்பை சார்ந்த பிரச்னையால் பாதிக்கப்பட்ட இவர் லண்டனில் கிங் எட்வர்ட்ஸ் மருத்துவமனையில் சிகிச்சை மேற்கொண்டிருந்தார். அங்கிருந்த தனிமை பிடிக்காமல் ஜெய்ப்பூர் திரும்பிய இவர் ஜூலை 17ஆம் நாள் சந்தோக்பாய் துர்லாபாய் நினைவு மருத்துவமனையில் சேர்ந்து சிகிச்சை பெற்று வந்தார். வேறுபல உபாதைகளும் தாக்க, சிகிச்சைபலன் இன்றி ஜூலை 29-ஆம் நாள் உயிர் நீத்தார்.
இவர் உலகின் பத்து தலைசிறந்த அழகிகளில் ஒருவராகத் தேர்ந்தெடுக்கப்பட்டிருந்தபோது இவருடன் அந்தப்பட்டியலில் இருந்த நடிகை லீலா நாயுடுவின் மரணமும் அதற்கு முந்தையநாள் தான் நிகழ்ந்திருந்தது.
ஜெய்ப்பூரில் ஜால்மகால் என்கிற பகுதிக்கு அருகில் அரச குடும்பத்துப் பெண்கள் புதைக்கப்படும் இடத்தில் முந்தைய இரண்டு மகாராணிகளின் கல்லறைகளுக்கு அடுத்து இவருடைய கல்லறையும் அமைக்கப்பட உள்ளது. இறுதி ஊர்வலத்தில் ராஜஸ்தான் மாநில கவர்னர், முதல்வர் உள்ளிட்ட அரசு அதிகாரிகள் மற்றும் ஏராளமான அரச குடும்பத்தினர் கலந்து கொண்டனர்.
# வார்ப்புரு:Infobox Royalty

</div>}} }}  
| label72 = இராணி
| data72 = }  
| label73 = }
| data73 = }  
| label74 =
| data74 = }  
| label75 =
| data75 =  
| label76 =
| data76 = }  
| data77 =  
| label78 = }
| data78 = }  
| label79 = }
| data79 = }  
| label80 = }
| data80 = }  
| label81 = }
| data81 = }  
| label82 = }
| data82 = }  
| label83 = [[அரசமரபு|]]
| data83 = }  
| label84 = [[அரசமரபு|]]
| data84 = }  
| label85 = அரசமரபு
| data85 = }  
| label86 = தந்தை
| data86 = }  
| label87 = தாய்
| data87 = }  
| label88 = மதம்
| data88 = }  
| label89 = தொழில்
| data89 = }  
| label90 =
| data90 =  
| data91 = }  
}}<noinclude>  
</noinclude>
# இந்திய தொழில்நுட்பக் கழகம் கரக்பூர்

**இந்திய தொழில்நுட்பக் கழகம் கரக்பூர்** (இ.தொ.க. கரக்பூர்,*Indian Institute of Technology, Kharagpur, IIT KGP*) 1951 ஆம் ஆண்டு இந்திய அரசினால் அமைக்கப்பட்டுள்ள சிறப்பு பொறியியல் மற்றும் தொழில்நுட்ப கல்லூரியாகும். இந்திய அரசினால் தேசிய இன்றியமையா கழகமாக அங்கீகரிக்கப்பட்டுள்ள இக்கழகம் பொறியியல் மற்றும் நுட்பக்கல்வியில் சிறப்பான உயர்கல்வி நோக்கம் கொண்ட, பதினைந்து தன்னாட்சி வழங்கப்பட்ட தொழில்நுட்ப கழகங்களில் முதலாவதாக நிறுவப்பட்டது. இ.தொ.க கரக்பூர் அறிவியல் மற்றும் நுட்பத்தில் தலைசிறந்த கல்வி நிறுவனமாக தரவரிசைப் படுத்தப்பட்டுள்ளது.
# இந்திய தொழில்நுட்பக் கழகம் கரக்பூர்

## வரலாறு

இந்திய தொழில்நுட்பக் கழகங்களில் முதலாவதான இக்கழகம் 1950 ஆம் ஆண்டில் கொல்கத்தா நகரின் எஸ்பிளனேட் கிழக்குபகுதியில் நிறுவப்பட்டது. ஆகஸ்ட் 1951 ஆம் ஆண்டு கொலகொத்தாவிலிருந்து 120 கி.மீ தொலைவில் உள்ள ஃகிஜிலி,கரக்பூருக்கு இடம் பெயர்ந்தது.
வகுப்பு அறைகள்,சோதனைக்கூடங்கள் மற்றும் ஆட்சிப்பொறுப்புகள் அலுவலகம் ஆங்கிலேயர் அரசியல் கைதிகளை சிறைவைத்து சித்திரவதை செய்த ஃகிஜிலி தடுப்புக்காவல் முகாம் (தற்போது சஃகித் பவன்) இருந்த கட்டிடத்தில் இயங்கின. இக்கழகத்திற்கு இந்திய தொழில்நுட்பக் கழகம் "Indian Institute of Technology" என மௌலானா அபுல் கலாம் ஆசாத் பெயரிட்டார். இந்திய நாடாளுமன்றம் 15 செப்டம்பர் 1956 அன்று தேசிய சிறப்பு வாய்ந்த நிறுவனமாக சட்டம் இயற்றியது.
# இந்திய தொழில்நுட்பக் கழகம் கான்பூர்

**இந்திய தொழில்நுட்பக் கழகம் கான்பூர்** (இ.தொ.க. கான்பூர், *Indian Institute of Technology, Kanpur, IITK*) இந்தியாவின் உத்திரப்பிரதேச மாநிலத்தின் தொழில் நகரமான கான்பூர் நகரில் அமைக்கப்பட்டுள்ள சிறப்பு பொறியியல் மற்றும் தொழில்நுட்ப கல்லூரியாகும். இந்திய நாடாளுமன்ற சட்டத்தின் வாயிலாக 1959ஆம் ஆண்டு நிறுவப்பட்ட இக்கழகம் இந்திய அரசினால் தேசிய இன்றியமையா கழகமாக அங்கீகரிக்கப்பட்டுள்ளது.திசம்பர் 1959இல் கான்பூரில் ஃகார்ட்கோர்ட் பட்லர் டெக்னாலஜிகல் இன்ஸ்ட்டிடியூட்டின் உணவக கட்டிடத்தில் துவங்கியது.1963ஆம் ஆண்டில் தற்போதைய முதன்மை இணைப்புச் சாலையில் உள்ள இருப்பிடத்திற்கு இடம் பெயர்ந்தது. தனது முதல் பத்து ஆண்டுகளுக்கு கான்பூர் இந்திய-அமெரிக்க திட்டத்தின் கீழ் ஒன்பது அமெரிக்கப் பலகலைக்கழகங்களின் குழுமம் - எம்.ஐ.டி, கலிஃபோர்னியா பல்கலைக்கழகம்,பெர்க்லே,கலிஃபோர்னியா தொழில்நுட்பக் கழகம், பிரின்ஸ்டன் பல்கலைக்கழகம், கார்னெஜி தொழில்நுட்பக் கழகம், மிச்சிகன் பல்கலைக்கழகம், ஓஃகியோ பல்கலைக்கழகம், கேஸ் வெஸ்டர்ன் தொழில்நுட்பக் கழகம் மற்றும் பர்டியூ பல்கலைக்கழகம், ஆய்வுக்கூடங்களை அமைக்கவும் பாடதிட்டங்களை வகுக்கவும் துணை நின்றன. பொருளாதார அறிஞர் ஜான் கென்னத் கால்பிரைத்தின் வழிகாட்டலில் கணினி அறிவியலில் கல்வித்திட்டம் கொணர்ந்த முதல் இந்திய பல்கலைக்கழகம் கான்பூர் இ.தொ.கவாகும்.அமெரிக்க பல்கலைக்கழகங்களிலிலேயே புதுமையாக இருந்த ஐபிஎம் 1620 கணிப்பொறி இங்கு 1963 ஆகஸ்ட்டில் நிறுவப்பட்டு 1971 ஆண்டிலிருந்து கணினி பொறியியல் கல்வியில் தனியான முதுகலை மற்றும் முனைவர் பாடதிட்டங்கள் அளிக்கப்படுகிறது.
# இந்திய தொழில்நுட்பக் கழகம் கான்பூர்

## படித்த முன்னோர்

- நாராயணமூர்த்தி கௌரவ செயல்குழுவின் தலைவர் மற்றும தலைமை ஆலோசகர் இன்போசிஸ் நிறுவனம்
- அசோக் ஜூன்ஜூன்வாலா (பத்மஸ்ரீ மற்றும் பேராசிரியர், மின்னியல் துறை, இ.தொ.க சென்னை)
# இந்தியக் காட்டெருது

**இந்தியக் காட்டெருது** (*பாசு காரசு*) எனப்படுவது இந்தியக் காடுகளில் காணப்படும் ஓர் ஆவினம். இது மாடு இனங்களிலேயே மிகப்பெரிய உடலளவைக் கொண்டது ஆகும். இவ்விலங்கு **கடமா, காட்டுப்பசு, காட்டா, மரை, கட்டேணி, காட்டுபோத்து, ஆமா** என்று பல பெயர்களில் அறியப்பட்டுள்ளது. தென்கிழக்கு ஆசியப் பகுதியில் கடமாவில் நான்கு வகையான உள்சிற்றினங்கள் இருப்பதாக அறியப்பட்டுள்ளது. கடமாவின் மூதாதைய இனம் ஆசியக் கண்டத்தில் சுமார் 20 மில்லியன் வருடங்களுக்கு முன்பு தோன்றியதாக அறியப்பட்டுள்ளது. இது பீகாரின் மாநில விலங்காகும்.
# இந்தியக் காட்டெருது

## சங்க இலக்கியத்தில் கடமா

- கடமா தொலைச்சிய கானுறை வேங்கை (நாலடி, 300)
- மரையின் ஆண். மரையான் கதழ்விடை (மலைபடு. 331)
# இந்தியக் காட்டெருது

## உடலமைப்பு

கடமா தென்னிந்தியாவின் மிகப்பெரிய ஆவினம்.
# இந்தியக் காட்டெருது

## பரவல்

இவ்விலங்குகள் புல்வெளிகள் நிறைந்த தேக்குமரக்காடுகளிலும், இலையுதிர் ஈரக்காடுகள், மூங்கிற்காடுகள், இலையுதிர் உலர்காடுகள், மழைக்காடுகள் முதலிய வெப்பமண்டலக் காடுகளிலும் தேயிலைத்தோட்டங்களுக்கு அருகாமையிலும் வாழ்பவையாகும்.
# இந்தியக் காட்டெருது

## படியெடுப்புமுறை இனப்பெருக்கம்

2001-ஆம் ஆண்டு அமெரிக்காவின் அயோவா மாகாணத்தின் சியாக்சு மையத்தில் உள்ள மரபியல் ஆய்வகத்தில் கடமாவின் கன்று ஒன்று படியெடுப்பு முறையில் ஒரு பசுவின் மூலம் ஈன்றெடுக்கப்பட்டது. ஆனால் அக்கன்று பிறந்து 48 மணிநேரத்தில் தீராத வயிற்றுப்போக்கால் உயிரிழந்தது.
# சிறுநீர் பெய்யும் சிறுவன்

**சிறுநீர் பெய்யும் சிறுவன்** என்பது பெல்சிய நாட்டின் பிரசல்சு நகரில் உள்ள ஒரு புகழ்பெற்ற சிலை. ஆடையில்லாத நிலையில் சிறுவன் ஒருவன் சிறுநீர் கழிப்பது போன்ற ஒரு நீரூற்றினைக் கொண்ட சிறிய வெண்கலச் சிலை இது.
# சிறுநீர் பெய்யும் சிறுவன்

## வரலாறு

பின் வரும் கதை இச்சிலைக்கான காரணமாகக் கூறப்படுகிறது. இதைத் தவிர வேறு சில கதைகளும் உள்ளன. ஒரு வசதிமிக்க வணிகர் பிரசல்சு நகருக்கு தனது குடும்பத்துடன் வந்தார். அப்போது கடைத்தெருவில் அவரது இளைய மகன் காணாமல் போய்விட்டான். அச்செல்வர், தனது மகன் கிடைத்தால் அவன் கிடைக்கும் போது என்ன செய்து கொண்டிருந்தானோ அதைப்போலவே ஒரு சிலை வைப்பதாக வேண்டிக்கொண்டாராம். அவர் தனது மகனைக் கண்ட போது அவன் சிறுநீர் கழித்துக் கொண்டிருந்ததாகவும் அதனாலேயே அச்சிலையை அமைத்ததாகவும் கூறப்படுகிறது.
# மெத்தைலேற்றம்

**மெத்தைலேற்றம்** உயிரணுக்களின் மூலக்கூறுகளில் மெத்தில் குழுமம் (CH3 group) ஏற்றம் பெரும்
நிகழ்வு ஆகும். இந்நிகழ்வு பல நொதிகளால் நடைபெறுகின்றன. மேலும் இவைகள் மரபணு ஒருங்கவைவுகளிலும், புரத செயலாக்கத்தின் ஒருங்கமைப்புகளிலும் (regulation of gene expression and protein function) முக்கிய பங்காற்றுகிறது. மெத்தை டிரன்சுபெரசு செய்முறை (Methyl transferase assay) என்னும் முறையில் இவைகளை கண்டறியலாம். டி.என்.ஏ மற்றும் புரதங்களில் நடைபெறும் மெத்தைலேற்றம் நிகழ்வை எபிமரபியல் மாற்றம் எனப்பெயர்.
# மெத்தைலேற்றம்

## டி.என்.ஏ மெத்தைலேற்றம்:

இந்நிகழ்வில் டி.என்.ஏ க்களின் சைட்டோசின் மற்றும் குவானின் துகள்களில் மாற்றங்கள் ஏற்படும். மெத்தைலேற்றம் முடிந்தவுடன் இவைகளை 5-மெத்தைசைட்டோசின் எனப்படும். விலங்கு உயிரணுக்களில் பல நொதிகள் டி.என்.ஏ மெத்தைலேற்றம்த்தில் பங்குபெருகின்றன. இந் நொதிகளை டி.என்.ஏமெத்தைடிரன்சுபெரசு (DNA methyltransferase) எனப்படும்.  
டி.என்.ஏ மெத்தை டிரன்சுபெரசு 1  
டி.என்.ஏ மெத்தைடிரன்சுபெரசு 2  
டி.என்.ஏ மெத்தைடிரன்சுபெரசு 3a  
டி.என்.ஏ மெத்தைடிரன்சுபெரசு 3b என பல நொதிகள் இவ் நிகழ்வில் ஈடுபடுகின்றன.  
சில வேளைகளில் மரபணு தொடரிகளில் ஏற்படும் மெத்தைலேற்றத்தால் மரபணு வெளிப்படுவது தடுக்கப்படும். இந்நிகழ்வு டி.என்.ஏ அளவில் முடிவடைவதால் இதற்கு டிரன்சுக்ரிப்சனல் மரபணு ஒடுத்தல் ( transcriptional gene silencing) எனப்பெயர்.  
பயிர்களில் தீ நுண்மங்கள் உள் வரும்போது அவற்றின் இழை வரிசைகளில் (தீ நுண்மங்கள்) ஏற்படும் மெத்தைலேற்றத்தால் தீ நுண்மங்களின் பல்கி பெருகும் தன்மை கட்டுப்படுத்தப்படும். இதனை தவிர்ப்பதற்காக தீ நுண்மங்களில் சில மரபணுக்கள் பயிரின் மெத்தைலேற்றத்தில் ஈடுபடும் மரபணுக்களில் சேர்ந்து அவைகளின் பணிகளை தடுக்க வல்லன. எ.கா. * தக்காளி தங்க மொசைக் நுண்மத்தின்* சி 2 மற்றும் பீட் சுருட்டு தீ நுண்மத்தின் சி 2 (Bisaro 2007). இவைகள் அடினோசின் கைனேசு (Adenosine Kinase) என்னும் நொதி புரதத்துடன் இணைந்து அடினோசின் கைனேசு செயல்கள் தடுக்கப்படுவதால் மெத்தைலேற்றம் நிறுத்தப்படுகின்றன.
# மெத்தைலேற்றம்

## புரத மெத்தைலேற்றம் :

இவைகள் பொதுவாக அர்சினைன், லைசின் போன்ற அமினோ காடிகளில் நடைபெறும். இந்நிகழ்வை புரத உற்பத்தி பின் மாற்றங்கள் (post-translational modification) எனப்பெயர். பெப்டிடைல்அர்சினைன் மெத்தைடிரன்சுபெரசு,பெப்டிடைல்லைசின் மெத்தை
டிரன்சுபெரசு,(peptidylarginine methyltransferases (PRMTs), lysine methyltransferases) என்னும் நொதிகள் இவ்வினையில் ஈடுபடுகின்றன.
# மெத்தைலேற்றம்

## பக்டேரியாவில் பாதுகாப்பு அரணாக :

பெரும்பாலான கட்டுள்ள (வரையறுக்கப்பட்ட) நொதியங்கள் பக்டேரியாவில் இருந்து பிரிந்து எடுக்கப்படுகின்றன.இந் நொதிகள் ஒரு குறிபிட்ட டி.என்.ஏ வரிசையில் (ஈரிழை ஒத்த வரிசை, palindromic sequence) பிணைந்து டி.என்.ஏ க்களை வெட்டுகின்றன. இப்படியாக வெட்டும் நொதிகள் ஏன் தன்னுள் (பக்டேரியா ) உள்ள டி.என்.ஏ க்களை வெட்டமால் இருக்கிறது என வினா எழுகிறது அல்லவா?. பக்டேரியாக்களில் டி.என்.ஏ வரிசையில் மெத்தைலேற்றம் நடைபெறுவதால் தன்னுடைய டி.என்.ஏ க்களை வெட்ட முடிவதில்லை. மேலும் உள்-நுழையும் தீ நுண்மங்களை வெட்டி களைவதற்கு நொதியம் பயன்படுகிறது. ஆகையால் மெத்தைலேற்றம் பக்டேரியாவில் பாதுகாப்பு அரணாக உள்ளது.  
இவ்வளவு பாதுகாப்பு இருந்தும், தீ நுண்மங்கள் பல்கி பெருகுவதற்கு கரணியம் தீ நுண்மங்களில் விரைவான செயல்பாடுகள் தான்.
# மெத்தைலேற்றம்

## மேற்கோள்கள்:

D.M. Bisaro, Silencing suppression by geminivirus proteins, Virology 344 (2006), pp.&nbsp;158–168.
# பி. உன்னிகிருஷ்ணன்

**பி. உண்ணிகிருஷ்ணன்** (*P. Unnikrishnan*; , பிறப்பு: 9 ஜூலை 1966) இந்தியாவின் கருநாடக இசைப் பாடகரும் தேசிய விருதுபெற்ற திரைப்படப் பின்னணிப் பாடகரும் ஆவார். இவர் மலையாளத்தைத் தாய்மொழியாகக் கொண்டவர்.
# பி. உன்னிகிருஷ்ணன்

## இளமையும் கல்வியும்

இவர் 1966 சூலை 9 அன்று கேரள மாநிலம் பாலக்காடு மாவட்டத்தில் ராதா கிருஷ்ணன், ஹரிணி ஆகியோருக்கு பிறந்தார். 12 வயது முதல் வி.எல். சேஷாற்றி என்பவரிடம் கருநாடக சங்கீதம் கற்றுக் கொண்டார். சென்னை ராமகிருஷ்ணா மிஷன் விவேகானந்தா கல்லூரியில் படித்து சென்னைப் பல்கலைக்கழகத்தின் இளங்கலைப் பட்டம் பெற்றார். இவர் 1987 ஆம் ஆண்டு முதல் 1994 ஆம் ஆண்டு வரை பாரிஸ் மிட்டாய் கம்பெனியில் ஒரு நிர்வாகியாக வேலை செய்து வந்தார். பின்னர் ஒரு தொழில்முறை பாடகர் ஆக வேண்டும் என்பதற்காக தனது வேலையைத் துறந்து இசைத்துறைக்கு வந்தார்.
# பி. உன்னிகிருஷ்ணன்

## இசைத்துறை

இவரை திரையுலகிற்கு அழைத்து வந்தவர் ஏ. ஆர். ரகுமான் ஆவார். தமிழ், தெலுங்கு, மலையாளம், கன்னடம், ஹிந்தி என்று பல்வேறு மொழிகளில் ஆயிரக்கணக்கான பாடல்களை திரைப்படங்களில் பாடியுள்ளார். பக்தி இசையிலும் பாடல்கள் பாடியுள்ளார். ”லட்சுமண் சுருதி” இசைக்குழுவின் சார்பாக ஒவ்வொரு ஆண்டும் சென்னை காமராஜர் அரங்கில் நடைபெறும் ”சென்னையில் திருவையாறு” இசை மற்றும் நாட்டிய விழாவில் தொடர்ந்து பதினோரு ஆண்டுகளாக பங்கேற்று பாடி வருகின்றார்.
# பி. உன்னிகிருஷ்ணன்

## தனிப்பட்ட வாழ்க்கை

உண்ணிகிருஷ்ணன், கோழிக்கோடு, கேரளாவைச் சேர்ந்த பிரியா என்ற பெண்ணை திருமணம் செய்து கொண்டார். பிரியா பரதநாட்டியம் மற்றும் மோகினியாட்டம் பயின்ற நடனக் கலைஞராவார். இவர்கள் நவம்பர் 1994-இல் திருமணம் செய்து கொண்டனர். இவர்களுக்கு 2 குழந்தைகள் உள்ளனர் - வாசுதேவ் கிருஷ்ணா என்ற மகன் மற்றும் உத்தரா என்ற மகள். வாசுதேவ் கிருஷ்ணா 1997 மே 27 அன்று பிறந்தார், உத்தரா 2004 சூன் 11 அன்று பிறந்தார். "சைவம்" திரைப்படத்தில் தனது முதல் பாடலான "அழகு"க்காக பின்னணி பாடலுக்கான தேசிய விருதை உத்தரா வென்றார். ஒரு குறிப்பிடத்தக்க உண்மை என்னவென்றால், உண்ணிகிருஷ்ணன் மற்றும் உத்தரா இருவரும் அறிமுக பாடல்களுக்காக தேசிய விருதுகளைப் பெற்றனர். வாசுதேவ் கிரிக்கெட் மீது மிகுந்த ஆர்வம் கொண்டவர், மெட்ராஸ் கிரிக்கெட் கிளப்பின் உறுப்பினராகவும், தமிழக கிரிக்கெட் சங்கத்தின் வாழ்க்கை உறுப்பினராகவும் உள்ளார்.
# பி. உன்னிகிருஷ்ணன்

## திரைப்படப் பாடல்கள்

1. என்னவளே அடி என்னவளே - காதலன்
1. உயிரும் நீயே - பவித்ரா
1. தென்மேற்கு பருவக்காற்று - கருத்தம்மா
1. மீனம்மா அதிகாலையிலும் - ஆசை
1. புல்வெளி புல்வெளி - ஆசை
1. மகராஜனோடு ராணி - சதி லீலாவதி
1. ஓ வெண்ணிலா - காதல் தேசம்
1. தென்றலே தென்றலே - காதல் தேசம்
1. சகியே நீதான் - அந்திமந்தாரை
1. காலமெல்லாம் காதல் வாழ்க - காதல் கோட்டை
1. நாளை உலகம் இல்லை என்றால் - லவ் பேர்ட்ஸ்
1. நறுமுகையே - இருவர்
1. மனம் விரும்புதே - நேருக்கு நேர்
1. சோனியா சோனியா - ரட்சகன்
1. வீசும் காற்றுக்கு - உல்லாசம்
1. மயிலு மயிலு மயிலம்மா - வி.ஐ.பி
1. சேலையிலே வீடு கட்டவா - அவள் வருவாளா
1. ஹைர ஹைர ஹைரப்பா - ஜீன்ஸ்
1. பூவுக்குள் ஒளிந்திருக்கும்- ஜீன்ஸ்
1. கனவே கலையாதே - கண்ணெதிரே தோன்றினாள்
1. திறக்காத காட்டுக்குள்ளே - என் சுவாசக் காற்றே
1. ரோஜா ரோஜா - காதலர் தினம்
1. அதிகாலையில் சேவலை - நீ வருவாய் என
1. ஓ சென்யோரீட்டா - பூவெல்லாம் கேட்டுப்பார்
1. பூவே பூவே - பூவெல்லாம் கேட்டுப்பார்
1. மார்கழித் திங்கள் அல்லவா - சங்கமம்
1. மாலையின் வேதனை - சேது
1. சிக்காத சிட்டொன்று - சேது
1. குளிருது குளிருது - தாஜ்மகால்
1. இன்னிசைப் பாடிவரும் - துள்ளாத மனமும் துள்ளும்
1. நிலவை கொண்டுவா - வாலி
1. ஏப்ரல் மாதத்தில் - வாலி
1. ரோஜா பூந்தோட்டம் - கண்ணுக்குள் நிலவு
1. எந்தன் குயில் - கண்ணுக்குள் நிலவு
1. பூ விரிஞ்சாச்சு - முகவரி
1. ஓ வெண்ணிலா - குஷி
1. உன்னைக்கொடு என்னைத் தருவேன் - உன்னைக் கொடு என்னைத் தருவேன்
1. வாடா வாடா - அப்பு
1. இடம் தருவாயா - அப்பு
1. எனக்கென ஏற்கனவே - பார்த்தேன் ரசித்தேன்
1. ஒவ்வொரு பாடலிலும் - என்னவளே
1. காற்றே என் வாசல் - ரிதம்
1. இவன் யாரோ - மின்னலே
1. பல்லாங்குழியின் வட்டம் - ஆனந்தம்
1. ஓர் ஆயிரம் யானை - நந்தா
1. ஒரு சுந்தரி வந்தாளாம் - அழகி
1. உன் சமையல் அறையில் - தில்
1. உன் பேரைச் சொன்னாலே - டும் டும் டும்
1. ஹுசுசே ஹுசுசே - மஜ்னு
1. தீண்டி தீண்டி - பாலா
1. தீண்ட தீண்ட - துள்ளுவதோ இளமை
1. ரயிலே - ஃபைவ் ஸ்டார்
1. கண்ணுக்குள்ளே காதலா - தமிழ்
1. சில் சில் சில்லல்லா - உன்னை நினைத்து
1. நெஞ்சோடு கலந்திடு - காதல் கொண்டேன்
1. மைனாவே மைனாவே - தித்திக்குதே
1. என்ன நெனச்சே - சொக்கத் தங்கம்
1. நாம் வயதுக்கு - 7G ரெயின்போ காலனி
1. காலையில் தினமும் - நியூ
1. மழை மழை - உள்ளம் கேட்குமே
1. சுடும் நிலவு - தம்பி
1. வாராயோ வாராயோ - ஆதவன்
1. கண்களே கமலாலயம் - பலே பாண்டியா
1. நெலாவட்டம் நெத்தியிலே - தேசிங்கு ராஜா
1. நெஞ்சே நெஞ்சே - யான்
1. ஊரெல்லாம் உன்னைக் கண்டு - நண்பேண்டா
1. அப்படி பாக்கறதுன்னா வேணாம் - இவன்
1. ஆனந்தம் ஆனந்தம் பாடும் - பூவே உனக்காக
1. அல்லா உன் - சந்திரலேகா
1. ஏ அசைந்தாடும் காற்றுக்கு - பார்வை ஒன்றே போதுமே
1. சொன்னாலும் கேட்பதில்லை - காதல் வைரஸ்
1. பாரதிக்கு கண்ணம்மா - ப்ரியமுடன்
1. விண் கடந்த - ராமானுஜம்
1. ஏன் பெண்ணென்று பிறந்தாய் - லவ் டுடே
1. அடி அனார்கலி - வருஷமெல்லாம் வசந்தம்
1. கண்ணுக்குள்ளே உன்னை வைத்தேன் - பெண்ணின் மனதை தொட்டு
1. மல்லிகைப்பூவே - உன்னிடத்தில் என்னைக் கொடுத்தேன்
1. காதல் நீதானா - டைம்
1. காற்றுக்கு தூது - உன்னிடத்தில் என்னைக் கொடுத்தேன்
1. விடை கொடு - பிரியாத வரம் வேண்டும்
# பி. உன்னிகிருஷ்ணன்

## விருதுகள்

- கலைமாமணி விருது
- இசைப் பேரொளி
- யுவ காலா பாரதி
- இசைச் செல்வம்
- சங்கீத கலாசாரதி
- சங்கீதச் சக்ரவர்த்தி
# இசுடோன் அசிட்டைல்லேற்றமும் அசிட்டைல் நீக்கமும்

**இசுடோன் அசிட்டைல்லேற்றமும் அசிட்டைல் நீக்கமும்** (*Histone acetylation and deacetylation*) என்பது இசுடோன் புரதத்தின் லைசின் அமினோ காடியில் ஏற்படும் மாற்றம் ஆகும். இசுடோன் அசிட்டைல்லேற்றம் அசிட்டைல்டிரன்சுபெரசு (HAC, Histone acetyltransferase) என்னும் நொதியும் அசிட்டைல்நீக்கத்தை இசுடோன் டிஅசிட்டேலேசு (HDAC, Histone deacetylase) என்ற நொதியும் மாற்ற வினையில் ஈடுபடுகின்றன. அசிட்டைல்லேற்றத்தால் இசுடோன் புரதம் எதிர்மின்மம் கொண்டவையாக மாறிவிடும். இதனால் எதிர்மின்மம் கொண்ட நிறப்புரியில் தளர்வு நிலையேய் இசுடோன் அடைவதால் மிகையான மரபணு வெளிப்படும். மாறாக அசிட்டைல்நீக்கத்தால் இசுடோன் நேர்மின்மத்தோடு, எதிர்மின்மத்தை கொண்ட நிறப்புரியில் இறுக்கமான அமைப்பை உருவாக்குவதால் மரபணு வெளிப்பாடு மட்டுபடுத்தப்படும்.
# படிமம்:வாலி திரைப்பட இறுவட்டு.jpg

### Fair use in Vaali

This copyrighted image is used in the English-language Wikipedia article "Vaali." The manner of said use constitutes a "fair use" under United States copyright law. Specifically:
1. The English-language Wikipedia is a project of the Wikimedia Foundation, Inc., a non-profit charitable organization.
1. The article for which this use occurs is purely educational in nature and, thus, is non-commercial.
1. The sole purpose of this use of the copyrighted image is to illustrate the DVD in question.
1. Said image is the primary means of visual identification of the main topic of the article; that is, the work that is distributed via the DVD media.
1. The image is used only once in the article, and is used in a section or "information box" that is neutral in tone.
1. The cover of the media is not the "content" specifically being sold by the publisher of the media.
1. The market for the original DVD product will not be diminished by this use of the image. In fact, this use is likely to encourage the increased legitimate sales of said DVD's.
1. Because the image is provided at a low resolution inappropriate for re-printing the DVD cover, its usage on Wikipedia does not pose a problem of aiding media piracy (the re-printing of covers to accompany pirated discs), or make it so that the copyright holder could not in the future successfully re-sell the image as a print or poster on its own.
1. Since it is copyrighted DVD keep case box art, the image is not replaceable with an uncopyrighted or freely copyrighted image of comparable educational value.
1. Digital versions of this image have been previously published on numerous websites, so this use on Wikipedia does not make the image significantly more accessible.
1. The image is not used in such a way that a reader would be confused into believing that the article is produced, sponsored, or authorized by the owner of the image.
# படிமம்:காதல் கோட்டை இறுவட்டு அட்டை.jpg

DVD covers in the article about that film or video
# படிமம்:காதல் கோட்டை இறுவட்டு அட்டை.jpg

### Fair use in Kadhal Kottai

This copyrighted image is used in the English-language Wikipedia article "Kadhal Kottai." The manner of said use constitutes a "fair use" under United States copyright law. Specifically:
1. The English-language Wikipedia is a project of the Wikimedia Foundation, Inc., a non-profit charitable organization.
1. The article for which this use occurs is purely educational in nature and, thus, is non-commercial.
1. The sole purpose of this use of the copyrighted image is to illustrate the DVD in question.
1. Said image is the primary means of visual identification of the main topic of the article; that is, the work that is distributed via the DVD media.
1. The image is used only once in the article, and is used in a section or "information box" that is neutral in tone.
1. The cover of the media is not the "content" specifically being sold by the publisher of the media.
1. The market for the original DVD product will not be diminished by this use of the image. In fact, this use is likely to encourage the increased legitimate sales of said DVD's.
1. Because the image is provided at a low resolution inappropriate for re-printing the DVD cover, its usage on Wikipedia does not pose a problem of aiding media piracy (the re-printing of covers to accompany pirated discs), or make it so that the copyright holder could not in the future successfully re-sell the image as a print or poster on its own.
1. Since it is copyrighted DVD keep case box art, the image is not replaceable with an uncopyrighted or freely copyrighted image of comparable educational value.
1. Digital versions of this image have been previously published on numerous websites, so this use on Wikipedia does not make the image significantly more accessible.
1. The image is not used in such a way that a reader would be confused into believing that the article is produced, sponsored, or authorized by the owner of the image.
# வடிவேல் இராவணன்

**வடிவேல் இராவணன்** என்பவர் ஓர் இந்திய அரசியல்வாதியும், பாட்டாளி மக்கள் கட்சியின், தற்போதைய பொதுச் செயலாளரும் ஆவார். இவர் அடித்தள மக்களுக்காக எழுதும் எழுத்தாளரும் ஆவார். இவர் பகுத்தறிவு, அம்பேத்காரிய எண்ணங்களை கொண்டவர்.
# வடிவேல் இராவணன்

## பிறப்பு

இவர் தேனி மாவட்டத்தில் கோட்டூர் என்னும் ஊரில் பிறந்தார். இவரது தந்தைப் பெயர் சண்முகவேல் ஆகும்.
# வடிவேல் இராவணன்

## பணி

1980களில் திருச்சியில் உள்ள அகில இந்திய வானொலியின் நிலையத்தில் செய்தி வாசிப்பாளராகப் பணியாற்றினார்.
# வடிவேல் இராவணன்

## அரசியல்

1980களில் ஏற்பட்ட போடி கலவரத்தின் பாதிப்பால் பாட்டாளி மக்கள் கட்சியில் தன்னை இணைத்துக் கொண்டார். இவரின் வழிகாட்டுதலின்படியே பெ. ஜான் பாண்டியன், முன்னாள் சட்டமன்ற உறுப்பினர்களான பசுபதி பாண்டியன், முருகவேல்ராசன் போன்றோர் அக்கட்சியில் இணைந்து பின் வெளியேறியவர்கள். தற்பொழுது அக்கட்சியின் பொதுச்செயலாளராக இருக்கும் இவர் முன்னர் இலக்கிய-கலைப் பிரிவின் தலைவராக இருந்தார்.
# வடிவேல் இராவணன்

## போட்டியிட்ட தேர்தல்கள்

இவர் 2014 ஆம் ஆண்டு நடந்த மக்களவைத் தேர்தலில், நாகப்பட்டினம் தொகுதியிலிருந்து, பாட்டாளி மக்கள் கட்சி சார்பாகப் போட்டியிட்டு, 43,506 வாக்குகள் பெற்று தோல்வியடைந்தார்.
# வடிவேல் இராவணன்

## எழுத்து

இவர் தேவநேயப் பாவாணரின் வழியில் செல்வதால், இவரின் எழுத்துகளில் தூய தமிழ் இருக்கும். இவர் தமிழ் ஓசை என்னும் நாளிதழில் ஈழத்தைப் பற்றி ஒரு தொடர் எழுதினார். மண்ணுரிமை என்னும் காலாண்டு இதழில் சிறப்பு ஆசிரியராக உள்ளார். மதுரை தலித் கலை ஆதார மையத்தின் சார்பாக இம்மானுவேல் சேகரனின் வாழ்வை ஒரு சிறு நூலாக வெளியிட்டு உள்ளார்.
# வார்ப்புரு:GFDL-self/doc

<includeonly></includeonly><noinclude></noinclude>  
<big>**DO NOT EVER ADD "with disclaimers" TO THIS TEMPLATE. SEE FOR MORE INFORMATION.**</big>  
This template adds pages to :Category:Self-published work and :Category:GFDL images.  
Please consider uploading images under this license to the Wikimedia Commons, where they will be accessible to all Wikimedia projects, not just the English Wikipedia.
# விக்கிப்பீடியா:சிறப்புக் கட்டுரைகள் முன்மொழிவு/நீலான்

### நீலான்

வலுவான மேற்கோள்கள், அழகு தமிழ் நடை, தமிழ் அறிவுலகில் அதிகம் எழுதப்படாத தலைப்பு, தன்னளவில் முழுமை வாய்ந்த கட்டுரை என்று பல சிறப்புகள் கூற இயலும். இதனைச் சிறப்புக் கட்டுரையாக்கப் பரிந்துரைக்கிறேன்.--ரவி 06:52, 31 ஜூலை 2009 (UTC)  
**ஆதரவு**
1. ரவி 06:52, 31 ஜூலை 2009 (UTC)
1. சுந்தர் <sup>\பேச்சு</sup> 11:06, 2 ஆகஸ்ட் 2009 (UTC)
1. கார்த்திக் 12:56, 4 ஆகஸ்ட் 2009 (UTC)
1. செல்வா 13:06, 4 ஆகஸ்ட் 2009 (UTC)
1. சிவக்குமார் <sup>\பேச்சு</sup> 18:35, 4 ஆகஸ்ட் 2009 (UTC)
1. அராபத்* عرفات 15:16, 27 மே 2010 (UTC)
1. --உமாபதி <sup>\பேச்சு</sup> 16:27, 27 மே 2010 (UTC)
1. சுந்தர் <sup>\பேச்சு</sup> 04:35, 28 மே 2010 (UTC)
1. மாஹிர் 06:08, 28 மே 2010 (UTC)
1. --தகவலுழவன் 01:19, 25 பெப்ரவரி 2011 (UTC)<small>(மற்ற விக்கிமொழிக் கட்டுரைகளை விட, உயர்வாக எழுதப்பட்டுள்ளது.)</small>
# சென்னை மெட்ரோ

**சென்னை மெட்ரோ** (*Chennai Metro*) என்பது சென்னை நகரத்தின் பொதுப் போக்குவரத்துத் தேவைக்கான திட்டமாகும். இத்திட்டத்தின்படி தொடருந்துகள் அதற்கென உருவாக்கப்படுகின்ற இருப்புவழிகளில் தனியே இயக்கப்படுகின்றன. இவ்வாறு உருவாக்கப்படும் இருப்பு வழிகளின் தண்டவாளங்கள், மேம்பாலங்கள் அல்லது நிலத்தடியில் சுரங்கம் தோண்டி அமைக்கப்பட்டுள்ளன. மேல்வாரியாக, இத்திட்டம் "சென்னை பறக்கும் தொடருந்துத் திட்டத்தை" ஒத்திருந்தாலும், இத்திட்டத்தின்படி இயங்கும் தொடருந்துகள் தில்லி மெற்றோ திட்டத்தை ஒத்திருக்கும். இத்திட்டத்தின் முதற்கட்டத்தில் நீல வழித்தடம், பச்சை வழித்தடம் என இரு வழித்தடங்களில் சேவையினை வழங்குகின்றன.  
சென்னை மெற்றோ இரயில் லிமிடெட் (CMRL), இந்தியாவின் சென்னை, தமிழ்நாட்டைச் சேர்ந்த ஒரு விரைவான போக்குவரத்து அமைப்பு ஆகும். இந்த திட்டத்தின் முதல் பகுதியளவில் திறந்த பின்னர், 2015 ஆம் ஆண்டில் கணினி முறைமை வருவாயைத் தொடங்கியது. இதில் 54.1 கிலோமீட்டர் (33.6 மைல்) நீளம் கொண்ட இரண்டு வண்ண வழித்தடங்கள் உள்ளன. சென்னை மெட்ரோ, தில்லி மெட்ரோ, பெங்களூரு மெட்ரோ மற்றும் ஐதராபாத் மெட்ரோ ஆகியவற்றிற்கு பிறகு இந்தியாவில் நான்காவது பெரிய மெட்ரோ அமைப்பாகும். சென்னை மெற்றோ இரயில் லிமிடெட் (CMRL), இந்தியாவிற்கும் தமிழ்நாடு அரசுக்கும் இடையில் கூட்டு ஒப்பந்தம் மூலம் சென்னை மெற்றோ உருவாக்கப்பட்டது. இந்த அமைப்பு நிலத்தடி மற்றும் உயர்ந்த நிலையங்களின் கலவையாகும். மேலும் நிலையான பாதையினைப் பயன்படுத்துகிறது. சேவைகள் ஒவ்வொரு நாளும் 10 முதல் 20 நிமிடங்கள் வரை மாறுபடும். சேவையானது 06:00 முதல் 22:00 மணி வரை அனைத்து நாட்களிலும் இயங்குகின்றன. இந்த ரயில்களில் எதிர்காலத்தில் 6 நீட்டிக்கக்கூடிய நீளமான நான்கு பயிற்சியாளர்கள் உள்ளன.  
சென்னை மெட்ரோவின் முதல் கட்ட சேவை ஆலந்தூர், சென்னை கோயம்பேடு இடையே ஜூன் 29, 2015 அன்று அன்றைய தமிழக முதல்வர் ஜெ. ஜெயலலிதாவால் தொடங்கிவைக்கப்பட்டது. சென்னை மெட்ரோவின் முதல் ஓட்டுநர் என்ற பெருமையை ப்ரீத்தி என்ற பெண் ஓட்டுநர் பெற்றார்.
# சென்னை மெட்ரோ

## வரலாறு

புது தில்லியில் கட்டப்பட்ட மெட்ரோவின் வெற்றியில் உந்தப்பட்டு, அதேபோல ஒரு பொதுப்போக்குவரத்துத் திட்டத்தை சென்னையிலும் செயலாக்கும் விதமாக, தில்லி மெட்ரோ இருப்புவழி கழகத்தின் தலைவர், திரு. ஈ. ஸ்ரீதரன், திட்டவரைவினை தமிழக முதல்வராக இருந்த ஜெயலலிதாவிடம் அளித்தார். ஆனால் அது கிடப்பில் போடப்பட்டு, பின்னர் முதல்வராக பொறுப்பேற்ற மு. கருணாநிதியால் மீண்டும் எடுக்கப்பட்டு, கோயம்பேட்டில் 2009ஆம் ஆண்டு ஜீன் 10 நாளன்று அன்றைய துணை முதல்வர் மு.க.ஸ்டாலினால் தொடங்கிவைக்கப்பட்டது. அதன் பின் செயல் வடிவம் கொடுக்கப்பட்டு, தற்போது இரண்டு வழித்தடங்கள் முடிக்கப்பட்டு பயன்பாட்டில் உள்ளதோடு, விரிவாக்கப்ப பணிகளும் நடைபெற்றுக்கொண்டு இருக்கின்றது.  
தமிழ்நாட்டின் 2007-2008 ஆம் ஆண்டின் நிதிநிலை அறிக்கையில் மெற்றோ தொடருந்துத் திட்டம் உள்ளடக்கப்பட்டது. அப்போது, விரிவான திட்ட அறிக்கையை ஆயத்தம் செய்ய தமிழக அரசு சார்பில், இத்திட்டத்திற்கான தொடக்க நிதியாக ரூபாய் 50 கோடி ஒதுக்கப்பட்டது. மெற்றோபணிகளுக்காக, தமிழக அமைச்சரவை, நவம்பர் 7, 2007 அன்று ஒப்புதல் அளித்தது. இத்திட்டத்தினை செயல்படுத்துவதற்கென ”சென்னை மெற்றோ இருப்புவழி லிமிட்டெட்" என்ற நிறுவனத்தை அரசு நிறுவியது.
# சென்னை மெட்ரோ

## திட்ட மதிப்பீடு

2007ஆம் ஆண்டில், இத்திட்டம் வரையப்பட்டபோது, இதன் மதிப்பீடு 9565 கோடியாக இருந்தது. தற்போது இத்திட்டத்திற்கான முதல் கட்டத்திற்கு தோராயமான மதிப்பீடு, சற்றொப்ப 14,600 கோடியாக இருக்கும் என்று கணக்கிடப்பட்டுள்ளது.
# சென்னை மெட்ரோ

## திட்ட நிதி

நடுவண் அரசும், தமிழக அரசும், இத்திட்டத்திற்கு நிதி பங்களிக்க முன்வந்தன. மேலும், ஜப்பானிய வங்கியொன்றும் இத்திட்டத்திற்குப் பங்களித்துள்ளது.
# சென்னை மெட்ரோ

## முதல் கட்டம்

திட்ட விரிவறிக்கையின்படி, முதல் கட்டத்தில் இரண்டு மெற்றோ இருப்புவழிகள் அமைக்கப்பட்டன.  
**வழித்தடங்கள் வரைபடம்:**
# சென்னை மெட்ரோ

## இரண்டாம் கட்டம்

இரண்டாம் கட்ட திட்டத்தில் மூன்று மெட்ரோ வழித்தடங்கள் அமைக்கபட உள்ளது:  
<li> **** : மாதவரம் – சிப்காட் ஐடி பூங்கா, சிறுசேரி  
<li> **** : பரந்தூர் விமான நிலையம் – கலங்கரை விளக்கம்  
<li> **** : மாதவரம் – சோழிங்கநல்லூர்
&emsp; • கோயம்பேடு - பட்டாபிராம் (கிளை வழித்தடம்)  
இந்த வழித்தடங்களுக்கு தற்போது கட்டுமானப் பணிகள் நடைபெற்று வருகின்றன. 2028 இறுதி-க்குல் எல்லா வழித்தடங்களை திறக்க, சென்னை மெட்ரோ நிர்வாகம் முடிவு செய்துள்ளது.  
**பட்டாபிராம்-கோயம்பேடு**, **பூவிருந்தவல்லி - பரந்தூர்** வழித்தடங்கள் 2024 ஆண்டில் 2-ம் கட்ட திட்டதிற்கு விரிவாக்கமாக அறிவிக்கப்பட்டன. அதன் பெயரில் பிப்ரவரி 2025-ல் திட்ட அறிக்கைகள் தயாரிக்கப்பட்டு தமிழக அரசிடம் சமர்ப்பிக்கப்பட்டது. இதில், கோயம்பேடு-பட்டாபிராம் வழித்தடத்திற்கு ஒப்புதல் அளிக்கப்பட்டது.
# சென்னை மெட்ரோ

## சோதனை ஓட்டம்

இரண்டு வழித்தடங்களின் மொத்தத் தொலைவான 45.1 கிலோ மீட்டரில், கோயம்பேட்டில் உள்ள மெட்ரோ ரயில் பணிமனையில் 800 மீட்டர் நீளத்துக்கு அமைக்கப்பட்டுள்ள தண்டவாளத்தில், மெட்ரோ ரயில் முதல் சோதனை ஓட்டத்தை வெற்றிகரமாக நிறைவு செய்தது. அங்கு சுமார் 2 முதல் 3 மாதம் காலம் சோதனை ஓட்டம் நடைபெற்றது. இந்தச் சோதனை ஓட்டத்தின்போது மெட்ரோ ரயில் மொத்தம் 1600 கிலோ மீட்டர் தூரத்துக்கு இயக்கப்பட்டது. இதே போன்று தற்போது தயாரிக்கப்பட்டு வரும் அனைத்து மெட்ரோ ரயில் பெட்டிகளுக்கும் சோதனை ஓட்டம் மேற்கொள்ளப்படும்.
# சென்னை மெட்ரோ

## சோதனை ஓட்டம்

#### முதல் இருப்புவழி

வண்ணாரப்பேட்டை - மண்ணடி - சென்னை கோட்டை - சென்னை சென்ட்ரல் - அரசு வளாகம் - எல்.ஐ.சி - ஆயிரம் விளக்கு - அண்ணா மேம்பாலம் - தேனாம்பேட்டை - நந்தனம் - சைதாப்பேட்டை - கிண்டி - ஆலந்தூர் - மீனம்பாக்கம் - சென்னை பன்னாட்டு விமான நிலையம்  
நீளம்: 23.085 கீ. மீ ( இதில் 14.3 கீ. மீ தரைக்கடியில்)
| மெட்ரோ தொடருந்து
நிலையம் | முதல்
நிலையத்தில்
இருந்து
தொலைவு (கீ.மீ) | தரை மட்டத்தில்
இருந்து ஆழம்/உயரம்
(மீட்டரில்) | மேடை எண்ணிக்கை
விவரம் | நிலைய அமைப்பு |
| --- | --- | --- | --- | --- |
| வண்ணாரப்பேட்டை | 0.5 | -12.009 | மத்திய மேடை | தரைக்கடியில், நேர் |
| மண்ணடி | 2.0 | -13.469 | மத்திய மேடை | தரைக்கடியில், நேர் |
| சென்னை கோட்டை | 3.3 | -12.499 | மத்திய மேடை | தரைக்கடியில், நேர் |
| சென்னை சென்ட்ரல் | 4.4 | -17.203 | மத்திய மேடை | தரைக்கடியில், நேர் |
| சென்னை பெருநகர
வளர்ச்சிக் குழுமக் கட்டிடம் | 5.6 | -14.190 | மத்திய மேடை | தரைக்கடியில், நேர் |
| எல்ஐசி | 7.3 | -14.096 | மத்திய மேடை | தரைக்கடியில், நேர் |
| ஆயிரம் விளக்கு | 8.3 | -13.853 | மத்திய மேடை | தரைக்கடியில், நேர் |
| அண்ணா மேம்பாலம் | 9.5 | -14.569 | மத்திய மேடை | தரைக்கடியில், நேர் |
| தேனாம்பேட்டை | 10.7 | -14.069 | மத்திய மேடை | தரைக்கடியில், நேர் |
| சேமியர்ஸ் சாலை | 12.1 | -13.917 | மத்திய மேடை | தரைக்கடியில், நேர் |
| சைதாப்பேட்டை | 13.8 | -12.482 | மத்திய மேடை | தரைக்கடியில், நேர் |
| சின்ன மலை | 15.0 | 12.382 | இருபக்க மேடை | உயர் பாலத்தில், நேர் |
| கிண்டி | 16.2 | 13.468 | இருபக்க மேடை | உயர் பாலத்தில், நேர் |
| ஆலந்தூர் | 17.8 | 9.343 | மத்திய மேடை | உயர் பாலத்தில், நேர் |
| அலுவலர் பயிற்சி அக்கடமி | 18.9 | 13.382 | இருபக்க மேடை | உயர் பாலத்தில், நேர் |
| இந்தியன் ஏர்லைன்ஸ் காலனி | 20.6 | 11.838 | இருபக்க மேடை | உயர் பாலத்தில், நேர் |
| மீனம்பாக்கம் | 21.5 | 12.929 | இருபக்க மேடை | உயர் பாலத்தில், சற்று வளைந்து |
| சென்னை பன்னாட்டு வானூர்தி நிலையம் | 22.9 | 8.918 | இருபக்க மேடை | உயர் பாலத்தில், நேர் |
# சென்னை மெட்ரோ

## சோதனை ஓட்டம்

#### இரண்டாம் இருப்புவழி

சென்னை சென்ட்ரல் - சென்னை எழும்பூர் - வேப்பேரி - செனாய் நகர் - அண்ணா நகர் - திருமங்கலம் - அரும்பாக்கம் - சென்னை புறநகர் பேருந்து நிலையம் - வடபழனி - அசோக் நகர் - ஈக்காட்டுத்தாங்கல் - ஆலந்தூர் - பரங்கி மலை.  
நீளம்: 21.961 கீ. மீ ( இதில் 9.7 கீ. மீ தரைக்கடியில்)  
| மெட்ரோ தொடருந்து
நிலையம் | முதல்
நிலையத்தில்
இருந்து
தொலைவு (கீ.மீ) | தரை மட்டத்தில்
இருந்து ஆழம்/உயரம்
(மீட்டரில்) | மேடை எண்ணிக்கை
விவரம் | நிலைய அமைப்பு |
| --- | --- | --- | --- | --- |
| சென்னை சென்ட்ரல் | 0.4 | -17.203 | இருபக்க மேடை | தரைக்கடியில், நேர் |
| எழும்பூர் | 1.8 | -14.069 | மத்திய மேடை | தரைக்கடியில், சற்று வளைந்து |
| நேரு பூங்கா | 3.09 | -14.069 | மத்திய மேடை | தரைக்கடியில், சற்று வளைந்து |
| கீழ்பாக்கம் மருத்துவ கல்லூரி | 3.9 | -14.069 | மத்திய மேடை | தரைக்கடியில், சற்று வளைந்து |
| பச்சையப்பன் கல்லூரி | 4.9 | -14.069 | மத்திய மேடை | தரைக்கடியில், சற்று வளைந்து |
| செனாய் நக<nowiki/>ர் | 6.1 | -14.069 | மத்திய மேடை | தரைக்கடியில், நேர் |
| அண்ணா நகர் - கிழக்கு | 7.1 | -14.069 | மத்திய மேடை | தரைக்கடியில், நேர் |
| அண்ணா நகர் கோபுரம் | 8.3 | -14.069 | மத்திய மேடை | தரைக்கடியில், நேர் |
| திருமங்கலம் | 9.1 | -14.069 | மத்திய மேடை | தரைக்கடியில், நேர் |
| கோயம்பேடு | 10.9 | 13.274 | இருபக்க மேடை | உயர் பாலத்தில், நேர் |
| சென்னை புறநகர் பேருந்து நிலையம் (CMBT) | 12.3 | 13.029 | இருபக்க மேடை | உயர் பாலத்தில், நேர் |
| அரும்பாக்கம் | 13.7 | 13.395 | இருபக்க மேடை | உயர் பாலத்தில், நேர் |
| வடபழனி | 14.8 | 21.5 | இருபக்க மேடை | உயர் பாலத்தில், நேர் |
| அசோக் நகர் | 16.2 | 13.365 | இருபக்க மேடை | உயர் பாலத்தில், நேர் |
| ஈக்காட்டுதாங்கல் | 18.8 | 13.224 | இருபக்க மேடை | உயர் பாலத்தில், நேர் |
| ஆலந்தூர் | 20.3 | 14.843 | மத்திய மேடை | உயர் பாலத்தில், நேர் |
| பரங்கி மலை | 21.5 | 8.782 | இருபக்க மேடை | உயர் பாலத்தில், நேர் |
# சென்னை மெட்ரோ

## கட்டண தகவல்கள்

தற்போது இயக்கப்படும் ஆலந்தூர் - கோயம்பேடு இடையிலான 10.15 கி.மீ மெட்ரோ ரயில் வழித்தடத்தில் குறைந்தபட்ச கட்டணமாக ரூபாய் 10ம், அதிகபட்ச கட்டணமாக ரூபாய் 40ம் வசூலிக்கப்படுகிறது.
# இந்திய தொழில்நுட்பக் கழகம் தில்லி

**இந்திய தொழில்நுட்பக் கழகம் தில்லி** (இ.தொ.க. தில்லி,*Indian Institute of Technology, Delhi, IITD*) இந்திய தலைநகர் தில்லியின் *ஹௌஸ் காஸ்* பகுதியில் அமைக்கப்பட்டுள்ள சிறப்பு பொறியியல் மற்றும் தொழில்நுட்ப கல்லூரியாகும். மற்ற இந்திய தொழில்நுட்பக் கழகங்களைப் போன்றே இதுவும் இந்திய அரசினால் தேசிய இன்றியமையா கழகமாக அங்கீகரிக்கப்பட்டுள்ளது. 1961ஆம் ஆண்டு ஆகஸ்ட் 21 அன்று *தில்லி பொறியியல் மற்றும் தொழில்நுட்ப கல்லுரி* என எடின்பர்க் அரசர் இளவரசர் பிலிப்பினால் அடிக்கல் நாட்டப்பட்டது.ஆனால் அதற்கு பின் இரண்டு ஆண்டுகளுக்கு முன்னரே இந்திய நாடாளுமன்றம் தொழில்நுட்பக் கழகங்கள் சட்டத்தைத் திருத்தி இந்நிறுவனம் **இந்திய தொழில்நுட்பக் கழகம்,தில்லி** என தகுதி உயர்த்தப்பட்டது. இக்கழகத்தின் முதன்மை கட்டிடம் மார்ச் 2, 1968 இல் அன்றைய குடியரசுத்தலைவர் முனைவர் ஃசாகீர் உசைனால் முறையாக திறக்கப்பட்டது.
# இந்திய தொழில்நுட்பக் கழகம் தில்லி

## வளாகம்

இ.தொக. தில்லியின் வளாகம் 320 ஏக்கர் (1.3 ச.கி.மீ.) பரப்பளவில் தெற்கு தில்லியின் பசுமையான ஹௌஸ் காஸ் பகுதியில் புகழ்பெற்ற வரலாற்றிடம் குதூப்மினார் அருகாமையில் அமைந்துள்ளது. இதன் அண்மையில் ஜவஹர்லால் நேரு பல்கலைக்கழகம் உள்ளது. இவ்வளாகம் பூங்காக்கள், புல்வெளிகள், வசிப்பிடங்கள், அகலமான தூய சாலைகள் என ஓர் நன்கு திட்டமிடப்பட்ட சிற்றூரைப்போல உள்ளது. நீர் வழங்கல் மற்றும் காப்பு மின்வசதிகள் மற்றும் வணிகமையங்களை கொண்டு தன்னகத்தே வசிப்பவர்களின் தேவைகளை நிறைவேற்றுகிறது.  
இ.தொ.க தில்லி வளாகத்தை நான்கு பகுதிகளாப் பிரிக்கலாம்:
- மாணவர்கள் தங்கும் பகுதி -ஆடவர் /மகளிர் தனித் தொகுதிகள்
- ஆசிரியர்களும் பணியாளர்களும் தங்கும் பகுதி
- மாணவர்கள் பொழுதுபோக்கு பகுதி -மாணவர் செயல்பாடு மையம்(SAC), உதைபந்து திடல், துடுப்பாட்ட திடல், கூடைப்பந்து களம், ஆக்கி மைதானம், புல்வெளி டென்னிஸ் களங்கள்.
- கல்வி பகுதி - துறை அலுவலங்கள்,விளக்கவுரை கூடங்கள், நூலகங்கள் மற்றும் பட்டறைகள்.
# இந்திய தொழில்நுட்பக் கழகம் தில்லி

## வளாகம்

### விடுதிகள்

ஆடவருக்கு 9 விடுதிகளும் மகளிருக்கு 2 விடுதிகளுமாக 11 விடுதிகள் உள்ளன. மணமான மாணவர்களுக்கு அடுக்ககங்களும் உள்ளன. விடுதிகள் 'இல்லங்கள்'(Houses) என அழைக்கப்படுகின்றன. அவற்றின் பெயர்கள் மலைத்தொடர்களை ஒட்டி உள்ளன - சிவாலிக், அரவல்லி, இமாத்திரி, ஜ்வாலமுகி, காரகோரம், கைலாசு, குமோன், நீலகிரி, சாத்புரா,விந்தியாசல் மற்றும் சன்ஸ்கார். அடுக்ககங்கள் பழமையான இந்திய பல்கலைக்கழகங்கள் பெயரைத் தாங்கி நிற்கின்றன - தக்சீலா, நளாந்தா  
விடுதிகளிடையே பண்பாட்டு போட்டிகள்/நிகழ்ச்சிகள் மிகுந்த ஆர்வமூட்டுபவையாக உள்ளன. அவற்றில் சில:
- **இசை மன்றம்**- கிழக்கு இரவு, மேற்கு இரவு, கலப்பு இரவு, இசை மனோரஞ்சன்.
- **நடனம் மற்றும் நாடக மன்றம்**- சோடி நடனம், குழு நடனம், நாடகம், தெருக்கூத்து.
- **ஆங்கில விவாதம் மற்றும் இலக்கிய மன்றம்**, **இந்தி சமிதி**, **நுண்கலைகள் மன்றம்**, **குறும்பட மன்றம்**, **நிழற்பட மன்றம்** -மாணவர்களின் கலைத்திறனை வெளிக்கொணரவும் வளர்த்தெடுக்கவும் பல போட்டிகள்
- **உள்ளரங்க விளையாட்டு மன்றம்** - ஸ்னூக்கர்,சதுரங்கம் என உள்ளரங்க விளையாட்டுப்போட்டிகள்
- **ஸ்பிக் மாக்கே**- புகழ்பெற்ற கலைஞர்களின் கச்சேரிகள் ஏற்பாடு செய்தல்
# இந்திய தொழில்நுட்பக் கழகம் தில்லி

## வளாகம்

### மாணவர் செயல்பாடு மையம்

இங்கு உடற்பயிற்சிக்கூடம், நீச்சல்குளம், பில்லியர்ட் மேசை, சுவர்ப்பந்து களங்கள், மேசைடென்னிஸ் அறைகள், இசை அறை, நுண்கலை அறை மற்றும் வினாடி வினா,விவாதங்கள் நடத்த கூடம் உள்ளன. இப்பகுதியில் உள்ள திறந்தவெளி அரங்கில் கலைநிகழ்ச்சிகள் நடக்கின்றன.
# இந்திய தொழில்நுட்பக் கழகம் தில்லி

## துறைகள்

இக்கழகத்தில் 13 கல்வித்துறைகளும் 11 பல்துறை மையங்களும் 3 சிறப்பு கல்லூரிகளும் பல்வேறு பொறியியல் மற்றும் அறிவியல் துறைகளில் மேம்பட்ட ஆய்வுமையங்களும் ஆய்வுக்கூடங்களும் கொண்டு விளங்குகிறது.  
இ.தொ.க தில்லியில் உள்ள துறைகள்:
1. செயலாக்க விசையியல்
1. உயிரித் தொழில்நுட்பம் மற்றும் உயிரிவேதிப் பொறியியல்
1. வேதிப் பொறியியல்
1. வேதியியல்
1. குடிசார் பொறியியல்
1. கணினி அறிவியல் மற்றும் பொறியியல்
1. மின் பொறியியல்
1. மனிதம் & சமூக அறிவியல்
1. மேலாண்மை கல்வி
1. கணிதம்
1. எந்திரப் பொறியியல்
1. இயல்பியல்
1. ஆடை தொழில்நுட்பம்  
தவிர இ.தொ.க தில்லி வளாகத்தில் தனியார் அல்லது முன்னோர் நிதியுதவிகொண்டு அமைந்துள்ள மூன்று சீர்மிகு பள்ளிகளாக இவை இயங்குகின்றன:
1. பாரதி தொலைதொடர்பு தொழில்நுட்பம் மற்றும் மேலாண்மை பள்ளி
1. அமர்நாத் & சசி கோஸ்லா தகவல் தொழில்நுட்ப பள்ளி
1. உயிரி அறிவியல் பள்ளி
# இந்திய தொழில்நுட்பக் கழகம் தில்லி

## படித்த முன்னோர்கள்

- ரஜத் குப்தா - முன்னாள் செயல் இயக்குநர், மக்கின்சே & கம்.
- வினோத் கோஸ்லா- துணை நிறுவனர், சன் மைக்ரோசிஸ்டம்
- பத்மஸ்ரீ வாரியார் - முதன்மை தொழில்நுட்ப அதிகாரி, சிஸ்கோ சிஸ்டம்ஸ்
- சேத்தன் பகத் - முன்னாள் வங்கி ஊழியர், எழுத்தாளர், பத்திரிக்கைக் கட்டுரையாளர், உத்வேகப் பேச்சாளர்
- துஷார் ரஃகேஜா
- கிரண் பேடி
- கே. அனந்தகிருஷ்ணன், முதன்மை தொழில்நுட்ப அதிகாரி, டி.சி.எஸ்
# மிகுமக்கள்தொகை

**மிகுமக்கள்தொகை** (*human overpopulation*) என்பது ஒரு உயிரினத்தின் எண்ணிக்கை அதன் வாழிடத்தின் தாங்குத் திறனை விட கூடுதலாக இருக்கும் நிலையைக் குறிக்கும். மிகு மக்கள் தொகை உலக மக்கள் தொகைக்கும் சுற்றுச்சூழலுக்கும், புவிக்கும் உள்ள உறவாடலைக் குறிக்கும்.  
மிகு மக்கள் தொகை மக்களின் எண்ணிக்கை, பரவலை மட்டும் சார்ந்தது அல்ல. மாறாக, ஒரு குறிப்பிட்ட மக்கள் தொகைக்கும் அவற்றுக்கு கிடைக்கும் பேணவல்ல வாழ்வாதாரங்களுக்கும் உள்ள விகிதமும், அந்த ஆதாரங்களைப் பெறுவதற்கும் பிரித்து வழங்குவதற்கும் உள்ள வழிமுறைகளும் ஒரு மக்கள் தொகை மிகுந்துள்ளதா என்பதை முடிவு செய்கின்றன.  
எடுத்துக்காட்டுக்கு, ஒரு வெளித்தொடர்பு இல்லா ஊரில் பத்து பேர் உள்ளனர். அவர்களில் ஒன்பது பேருக்கு உணவு, நீர் போதுமானதாக உள்ளது. ஆனால், பத்தாவது ஆளால் உணவு, நீரைப் பெற்றுக் கொள்ள முடியவில்லை. என்றால் இந்த ஊரில் மக்கள் தொகை மிகுந்துள்ளது. அதுவே, 100 பேர் உள்ள ஊரில் 200 பேருக்கு உரிய உணவு, நீர், உறைவிடம் முதலியவை முடிவற்றுப் பல தலைமுறைகளுக்கும் கிடைக்கும் நிலை இருந்தால், இந்த ஊரின் மக்கள் தொகை அளவோடே உள்ளது.  
பிறப்பு வீதம் உயர்வு, மருத்துவத்துறை முன்னேற்றங்கள் முதலிய காரணங்களால் குறையும் இறப்பு வீதம், கூடும் குடிப்பெயர்வு, பேண இயலா உயிர்வளங்கள், குறைந்து வரும் வாழ்வாதரங்கள் முதலியன மிகு மக்கள் தொகைக்கு காரணங்களாக அமைகின்றன.  
ஒரு வாழிடம் மனிதர் வாழ மிக கடினமான பகுதியாக இருக்கும். நிலையில் மிக குறைவான மக்கள் தொகை அடர்த்தி, எண்ணிக்கை கூட மிகுந்த மக்கள் தொகையாக கருதப்படும். எடுத்துக்காட்டுக்கு, சகாரா பாலைவனம், அன்டார்ட்டிக்கா முதலிய இடங்கள்.  
ஒரு வாழிடத்தில் மக்கள் தொகை மிகுந்துள்ளதா என முடிவு செய்ய, தூய்மையான குடிநீர், தூய்மையான காற்று, உணவு, உறைவிடம், வெயில் முதலிய ஆதாரங்களைக் கணக்கில் கொள்ள வேண்டும். மேம்பட்ட வாழ்க்கைத்தரமும் ஒரு அளவீடாக இருந்தால், மருத்துவம், கல்வி, கழிவுநீர் அகற்றல், திடக்கழிவு அகற்றல் போன்ற கூடுதல் வசதிகளையும் கணக்கில் கொள்ள வேண்டும். மக்கள் தொகை மிகுவதால், வாழ்க்கைக்கு அடிப்படையான வளங்களுக்கு மிகுந்த போட்டி நிலவும்.  
அணு ஆற்றல், உப்பகற்றல், வேளாண்மை முதலிய நுட்பங்களைக் கொண்டு சில நாடுகள் தங்கள் தாங்கு திறனை கூட்டியுள்ளன.
# தொடர்ச்சியான தொழில்சார் வளர்ச்சி

**தொடர்ச்சியான தொழில்சார் வளர்ச்சி** (*Continuing professional development*) என்பது, பல்வேறு தொழில்துறை சார்ந்தோர் தமது தொழில்சார் அறிவையும் திறமைகளையும் விரிவாக்கி மேம்படுத்திக் கொள்வதற்கும், அத் தொழில்சார் வாழ்க்கைக்குத் தேவையான ஆளுமைகளை வளர்த்துக் கொள்வதற்குமான ஒரு வழிமுறையாகும். இதன்மூலம், தொடர்ச்சியான அறிவியல், தொழில்நுட்ப முன்னேற்றங்களினால் உருவாகின்ற புதிய அறிவு, நடைமுறைகள் போன்றவற்றை அறிந்துகொண்டு அதற்கேற்றபடி செயல்படவும், புதிய சமூகத் தேவைகள், விதிமுறைகள், சட்டங்கள் தொடர்பான புதிய வளர்ச்சிகளை அறிந்துகொள்ளவும், தொழில்முறைச் செயற்பாடுகளில் வெற்றி பெறுவதற்கான உத்திகள் தொடர்பான அறிவைப் பெருக்கிக் கொள்வதற்கும் இது ஒருவருக்குப் பெரிதும் உதவுகிறது.
# தொடர்ச்சியான தொழில்சார் வளர்ச்சி

## தொழில்சார் கழகங்களும், தொடர்ச்சியான தொழில்சார் வளர்ச்சியும்

பெரும்பாலான தொழில்சார் கழகங்கள் அவற்றின் உறுப்பினர்கள் இவ்வாறாகத் தம்மை வளர்த்துக்கொள்வதை உறுதி செய்வதற்காகக் குறிப்பிட்ட அளவு நேரத்தைக் குறித்தவகையான அறிவுத் தேடல் நடவடிக்கைகளில் செலவிட வேண்டும் என விதிக்கின்றன. தொடர்புடைய நூல்களையும், கட்டுரைகளையும் வாசித்தல், குறித்த தொழில் சார்பான விரிவுரைகள், ஆய்வரங்குகள், கண்காட்சிகளுக்குச் செல்லுதல், பாடநெறிகளைப் படிப்பதன்மூலம் புதிய தகைமைகளைப் பெற்றுக்கொள்ளல், கற்பித்தலில் ஈடுபடுதல், குறித்த தொழில்துறை வளர்ச்சி சார்ந்த நடவடிக்கைகளில் ஈடுபடுதல் எனப் பலவகையான முயற்சிகள் தொடர்ச்சியான தொழில்சார் வளர்ச்சிக்கான வழிமுறைகளாகப் பொதுவாக ஏற்றுக்கொள்ளப்படுகின்றன. எந்தவகையான முயற்சிகளில் எவ்வளவு நேரம் செலவழிக்கலாம் என்ற கட்டுப்பாடுகளும் உண்டு.
# தொடர்ச்சியான தொழில்சார் வளர்ச்சி

## வசதிகள்

தொடர்ச்சியான தொழில்சார் வளர்ச்சித் தேவைகளை நிறைவு செய்வதில் பல்வேறு தொழில்சார் கழகங்களின் உறுப்பினர்களுக்கு உதவுவதற்காகப் பல கல்வி நிறுவனங்கள் தனியான பாடநெறிகளை நடத்துகின்றன. இவற்றில், நேரடியாக வகுப்பறைகளில் நடத்தப்படும் பாடநெறிகளும், அஞ்சல் வழியாக அல்லது இணையம் மூலம் நடத்தப்படும் பாடநெறிகளும் உள்ளன. இது தவிரத் தொழில் துறைகளுக்குப் பல்வேறு வசதிகளை வழங்கும் துறைகளைச் சேர்ந்த உற்பத்தியாளர்களும், வழங்குனர்களும் குறித்த தொழில் துறையினருக்கு இலவசமாக விரிவுரைகளையும், ஆய்வரங்குகளையும் ஒழுங்கு செய்வதும் உண்டு. இவற்றை விடவும், தொழில்துறையினர், அவர்களுக்கு வசதிகளையும், உற்பத்திகளையும் வழங்குவோர், தொழில்சார் கல்வித்துறையினர் போன்றோரை ஒன்றிணைத்து ஆய்வரங்குகளை ஒழுங்குபடுத்தும் நிறுவனங்களும் உள்ளன.  
பல தொழில்சார் கழகங்கள் மேற்படி நடவடிக்கைகளைக் கட்டுப்படுத்துவதற்காக அவற்றுக்குச் சான்றளிப்பதும் உண்டு.
# அஞ்சல் குறியீடு

**அஞ்சல் குறியீடுகள்** (பல நாடுகளில் பலவிதமாக, அஞ்சல் எண், அஞ்சலகச் சுட்டு எண், சிஃப் எண் என அறியப்படுகிறது). அஞ்சலை சரியாகப் பிரித்தெடுக்க அஞ்சலகத்திற்கு உதவும்பொருட்டு முகவரியில் சேர்க்கப்படும் எண்களையும் எழுத்துக்களையும் குறிப்பனவாகும்.  
1941 ஆம் ஆண்டு ஜெர்மனி தான் இத்தகைய அஞ்சல் குறியீட்டை அறிமுகப்படுத்திய முதல் நாடாகும். ஐக்கிய இராச்சியம் 1959இல் பின்பற்றியது; ஐக்கிய அமெரிக்க நாடுகள் 1963இல் இம்முறையைத் தழுவியது.
பிப்ரவரி 2005 கணக்கின்படி, உலக அஞ்சல் ஒன்றியத்தில் இணைந்துள்ள 190 நாடுகளில் 117 நாடுகளில் அஞ்சல் குறியீடுகள் நடைமுறைப்படுத்தப்பட்டுள்ளன. இத்தகைய முறையை பின்பற்றாத நாடுகளுக்கு எடுத்துக்காட்டாக அயர்லாந்து மற்றும் பனாமா உள்ளன. சீனாவின் அங்கமாக இணைந்த ஹாங்காங்க் தனது நெடுங்கால அஞ்சல் அமைப்பையே பின்பற்றுகிறது; உள்ளூர் அஞ்சல்களுக்கு எந்த குறியீட்டையும் பாவிப்பதில்லை. சீனாவும் ஹாங்காங்கிற்கு எந்த குறியீட்டையும் வழங்கவில்லை.  
பொதுவாக அஞ்சல் குறியீடுகள் ஒரு குறிப்பிட்ட நிலப்பரப்பிற்கு வழங்கப்பட்டாலும், சிறப்பு காரணங்களுக்காக அரசு அலுவலகங்கள், பெரிய வணிக நிறுவனங்கள் போன்ற கூடுதல் அஞ்சல் பெறும் தனி முகவரிகளுக்கோ நிறுவனங்களுக்கோ கொடுக்கப்படலாம். பிரெஞ்ச் செடெக்ஸ் முறை ஒரு காட்டு.
# அஞ்சல் குறியீடு

## பயன்பாட்டு வழக்கங்கள்

அஞ்சல் சேவைகள் அவர்களுக்கென்று தனி வடிவமைப்பையும் அஞ்சல் குறியீடுகளை இடவேண்டிய முறைகளையும் சீர்படுத்துகின்றன. பெரும்பாலான ஆங்கிலம் பேசும் நாடுகளில் இக்குறியீடு முகவரியின் இறுதியில் இடப்படுகிறது. ஆனால் ஐரோப்பிய நாடுகளில் இது ஊர் அல்லது நகரின் பெயருக்கு முன்னால் இடப்படுகிறது.
# அஞ்சல் குறியீடு

## பயன்பாட்டு வழக்கங்கள்

### தேசிய முன்னொட்டுகள்

ஐரோப்பாவின் நாடுகள் பலவற்றிலும் ஒரே 4 அல்லது 5 இலக்க எண்கள் பயன்படுத்துவதால் சிலசமையங்களில் உள்ளூர் மற்றும் வெளியூர் அஞ்சல்களைப் பிரித்தறிய என்று எளிதாக ஒரு நாட்டுக்கென ஒரு முன்னொட்டு பயன்படுத்தப் படுகின்றது. இது சில நேரங்களில் குழப்பத்தை உண்டாக்கலாம். பல ஆண்டுகளாக பன்னாட்டு ஊர்திகளின் உரிமத்தட்டு எண்கள், செருமனிக்கு (இடாய்ட்சுலாந்து என்பதால்)"D-" என்றும், பிரான்சிற்கு "F-" என்றும் பயன்படுத்தப்பட்டு வந்தன; ஆனால் உலக அஞ்சல் ஒன்றியம் இதனை ஏற்கவில்லை., இருப்பினும் பரவலாக பின்பற்றப்படவில்லை.ஐரோப்பிய செந்தரப்படுத்தல் குழு ஐ.எசு.ஓ ஆல்பா 2 குறிகளை பயன்படுத்த பரிந்துள்ளது.
# அஞ்சல் குறியீடு

## எண்ணும் எழுத்தும் கொண்ட அஞ்சல்குறிகள்

பல நாடுகளில் எண்களை மட்டுமே கொண்ட அஞ்சல்குறிகள் இருந்தாலும் சில எண்ணெழுத்து குறிகளை பயன்படுத்துகின்றன. ஐக்கிய இராச்சியத்திலும் நெதர்லாந்திலும் போலு இவை துல்லியமாக தெரு மற்றும் கட்டிடம் வரை காட்டுகின்றன. இது போல எண்ணெழுத்துக்களை பாவிக்கும் நாடுகள்:
- அன்டோரா
- ஆர்ஜென்டீனா
- புரூணை
- கனடா
- ஜமேக்கா
- மால்ட்டா
- மோல்டோவா
- நெதர்லாந்து
- ஐக்கிய இராச்சியம்
- வெனிசுலா
# அஞ்சல் குறியீடு

## அஞ்சல் மண்டலங்கள்

முன் கூறிய அஞ்சல்குறியீடுகளுக்கு முன்னரே பெரும் நகரங்கள் அஞ்சல் மண்டலங்களாக அல்லது அஞ்சல் மாவட்டங்களாக, 1இலிருந்து துவங்கி, எண்கள் கொடுக்கப்பட்டிருந்தன. புதிய அஞ்சல் குறியீடுகள் இந்த பழைய மண்டல எண்களை தங்களில் உள்ளடக்கிக் கொண்டன. காட்டு:இலண்டன் அஞ்சல் மாவட்டம் ஆனால் நியூசிலாந்து நாட்டில் ஆக்லாந்து, வெலிங்க்டன் மற்றும் கிரைஸ்ட்சர்ச் பகுதிகளில் முந்தைய அஞ்சல் எண்கள் பயன்படாது,புதிய அஞ்சல் குறியீடுகள் வழங்கப்பட்டுள்ளன.
# அஞ்சல் குறியீடு

## ஒவ்வொரு நாட்டிலும் உள்ள அஞ்சல் குறியீடுகள்

### அவுஸ்திரேலியா

அவுஸ்திரேலியா அஞ்சல்குறிகள் நான்கு எண்கள் கொண்டிருக்கும். அவை 1967 ஆண்டில் அப்போதைய அஞ்சல் துறையினால் அறிமுகப்படுத்தப்பட்டது. அவுஸ்திரேலிய அஞ்சலின் வரலாறு:  
அஞ்சல்குறியீடுகள் புத்தகவடிவில் அஞ்சலகங்களில் கிடைக்கின்றன; தொலைபேசி வெள்ளை பக்கங்களிலும் இவற்றை காணலாம்.  
அஞ்சல் அட்டைகளிலும் உறைகளிலும் கீழே வலது முனையில் இவற்றை இட வெண்சிவப்பு (ஆரஞ்ச்) வண்ணத்தில் நான்கு கட்டங்கள் வழமையாக இருக்கும்.
# அஞ்சல் குறியீடு

## ஒவ்வொரு நாட்டிலும் உள்ள அஞ்சல் குறியீடுகள்

### புரூணை

புருணையில் அஞ்சல்குறியீடுகள் எண்ணெழுத்துகளால் ஆனது. முதல் இரு எழுத்துக்களை அடுத்து நான்கு எண்கள் இருக்கும். அவற்றின் ஒழுங்கு YZ0000 என இருக்கும்; Y மாவட்டத்தையும் Z முகிம்மையும் முதல் இரு எண்கள் நகர்ப்பகுதி அல்லது கிராமம் மற்றும் கடைசி இரு எண்கள் அஞ்சலகத்தைக் குறிக்கும்.  
புருணை அஞ்சலக குறியீடுகளுக்கு செல்க: http://www.pos.gov.bn/postcode/images/Poskod1.htm
# அஞ்சல் குறியீடு

## ஒவ்வொரு நாட்டிலும் உள்ள அஞ்சல் குறியீடுகள்

### பல்கேரியா

பல்கேரியா அஞ்சல் குறிகள் நான்கு எண்கள் கொண்டவையாகும்.
# அஞ்சல் குறியீடு

## ஒவ்வொரு நாட்டிலும் உள்ள அஞ்சல் குறியீடுகள்

### கனடா

கனடாவின் அஞ்சல்குறியீடு எழுத்தும் எண்ணும் கொண்ட ஆறு குறிகள் கொண்டதாகும். அவை X#X #X# என்ற ஒழுங்கில் அமைந்திருக்கும். இதில் X என்பது விலக்கப் பட்ட ஒருசில இலத்தீன் எழுத்துகளைத் தவிர மற்ற ஏதேனும் ஓர் இலத்தீன் எழுத்தைக் குறிக்கும்,# என்பது ஏதேனும் ஓர் ஓரிட எண்ணைக் குறிக்கும் (0-9). மூன்றாம் இடத்திற்கும் நான்காம் இடத்திற்கும் இடையே இடைவெளி விடவேண்டும். காட்டாக, கனடா அஞ்சலின் ஒட்டாவா தலைமையகத்திற்கு அஞ்சல் குறியீடு K1A 0B1.  
இலத்தீன் எழுத்துகளில் D, F, I, O, Q, U ஆகிய ஆறு எழுத்துகாளும் அஞ்சல்குறியீடுகளில் பயன்படுத்துவதில்லை. அஞ்சல்களை தானியங்கியாக பிரிக்கும்போது இவை மற்ற எழுத்து/எண்ணுடன் குழப்பம் ஏற்படுத்த வாய்ப்புள்ளதால் அவை தவிர்க்கப்படுகின்றன.
# அஞ்சல் குறியீடு

## ஒவ்வொரு நாட்டிலும் உள்ள அஞ்சல் குறியீடுகள்

### வெர்டே முனை

இங்கு அஞ்சல்குறிகள் நான்கு எண்களைக்கொண்டிருக்கும். முதல் எண் எந்த தீவு எனக்குறிக்கும்.
# அஞ்சல் குறியீடு

## ஒவ்வொரு நாட்டிலும் உள்ள அஞ்சல் குறியீடுகள்

### சீனா

மக்கள் சீனக் குடியரசு ஆறு எண்களைக் கொண்ட அஞ்சல் குறியீட்டினை பின்பற்றுகிறது. முதல் இரு எண்கள் மாநிலத்தை அல்லது மாநிலத்திற்கிணையான நகராட்சியை அல்லது தன்னாட்சிபெற்ற ஆட்சிப்பகுதியை குறிக்கும். மூன்றாம் எண் அஞ்சல் வலயத்தையும் நான்காவது பிரிபெக்ட்சர் அல்லது அதற்கிணையான நகரையும் குறிக்கும். கடைசி இரு எண்கள் வழங்கும் அஞ்சலகத்தைக் குறிக்கும்.
ஹாங்காங்க் மற்றும் மகௌ தங்களுக்கான தனியான அஞ்சல் முறைகளைக் கொண்டுள்ளன.  
பார்க்க:சீனக் குடியரசு (தாய்வான்) தனக்கென தனி அஞ்சல் குறியீடுகளைக் கொண்டுள்ளது